આ અંગે જિલ્લા આરોગ્ય તંત્રને જાણ થતાની સાથે જિલ્લા રોગચાળા નિયંત્રણ અધિકારી ડો.વાય.તુલશિયાન તાલુકાના પીએચસીના મેડિકલ ઓફિસર સહિત સ્ટાફને સાથે લઇ આરસોડિયા ગામમાં પહોંચી ગયા હતાં. જ્યાં દર્દીઓની સ્થિતિનો તાગ મેળવી લોહીના નમુના લેવામાં આવ્યા હતાં. તેમજ પીવાના પાણીના નમુના લઇને લેબોરેટરીમાં મોકલી આપવામાં આવ્યા હતાં. પ્રાથમિક તપાસમાં દૂષિત પાણીના કારણે ૧૨ જેટલા લોકો કમળાની અસરમાં સપડાયા હતાં. તેના પગલે દર્દીના પરિવારના સભ્યોના આરોગ્યની ચકાસણી પણ હાથ ધરવામાં આવી હતી.